b'\n_START_ARTICLE_\nHvide Skygger\n_START_SECTION_\nProduktion\n_START_PARAGRAPH_\nFilmen er inspireret af Frederick O\'briens rejsebog White Shadows in the South Seas fra 1919. O\'Brien havde tilbragt et \xc3\xa5r i stillehavet hos \xc3\xb8boerne p\xc3\xa5 Marquesas\xc3\xb8erne._NEWLINE_Produktionen startede i 1927 som et samarbejde mellem dokumentarfilmmager Robert Flaherty, Cosmopolitan og MGM. Filmen blev optaget i Tahiti, langt fra Hollywood, hvilket var sj\xc3\xa6ldent p\xc3\xa5 den tid._NEWLINE_Filmen er kendt for at v\xc3\xa6re den f\xc3\xb8rste MGM-film der blev udgivet med et forudindspillet soundtrack. Lydsporet indeholdt en romantisk score af William Axt og David Mendoza, med f\xc3\xa5 lydeffekter som hylende vind, en storm, og et svagt ord, "hello". _NEWLINE_Tahiti blev overd\xc3\xa5digt fanget af kameram\xc3\xa6ndene Clyde De Vinna, Bob Roberts og George Nogle. De Vinna vandt en Oscar for bedste fotografering i 1930 ved den anden oscaruddeling._NEWLINE_De Vinna havde tidligere v\xc3\xa6ret i Tahiti sammen med instrukt\xc3\xb8r Raoul Walsh da de lavede filmen Lost and Found on a South Sea Island for Goldwyn Pictures.'